alexandrainst/scandi-wiki huggingface dataset:
Keppel Corporation

Keppel Corporation Ltd. er eit multinasjonalt konsern med hovudkontor i Singapore og verksemd innan felta offshore, marine, eigedom og infrastruktur. Føretaket vart skipa som Keppel Shipyard Pte Ltd. i 1968. Marknadsverdien var per mai 2009 om lag 10 mrd. SGD eller om lag 43 mrd. NOK. Omsetnaden var for året 2008 om lag 10 mrd SGD/75 mrd NOK, fordelt på Offshore & Marine (72%), Property (8%), Infrastructure (19%) og Investments (ca 1%).

Internasjonale føretak
Singaporske føretak
Skipingar i 1968
Jack

Jack er eit mannsnamn danna som ei engelsk kortform for Jackin, eit kjælenamn for John.
Jack har norsk namnedag den 25. juli.

Fordi namnet kan minna om Jacques, som er fransk form av Jakob, har Jack vore knytt til dette. Opphavet til dei to namna er likevel forskjellig. Jake er ei vanleg engelsk kortform av Jacob, som også er kjend under forma James.

Namnet var i utstrekt brukt som tiltalenamn for ein kvar mannsperson eller hanndyr under mellomalderen i England. Det blei etterkvart også gjeve som sjølvstendig namn. Ved byrjinga av 2000-talet var det det mest brukte namnet for gutar i England, Wales og Nord-Irland.

Jack er brukt i ei rekkje engelske eventyr og barnerim, til dømes «Jack and the beanstalk» (Jack og bønnestengelen) og diktet om «Jack og Jill».

Jack the Ripper var kallenamnet gjeve til ein ukjend seriemordar i London i 1888.

Namneberarar 
 Jack London (1876–1916), amerikansk forfattar
 Jack Fjeldstad (1915-2000), norsk skodespelar
 Jack Nitzsche (1937-2000), amerikansk filmmusikkomponist
 Jack Nicholson (1937–), amerikansk skodespelar
 Jack Berntsen (1940-2010), norsk visesongar
 Jack Bruce (f. 1943), skotsk musikar frå Cream
 Jack Casady (f. 1944), amerikansk musikar frå Jefferson Airplane
 Jack Johnson (f. 1975), amerikansk musikar

Sjå òg 
 JACK Audio Connection Kit

Kjelder 
 Denne artikkelen bygger på «Jack (name)» frå , den 24. juli 2009. 
 
 

Mannsnamn
Kortnamn
Engelske førenamn
Jim

Jim er eit mannsnamn danna som ei kortform for James, som er ei engelsk form av Jakob. Jimmy er ei kjæleform av Jim igjen. Jim har norsk namnedag den 25. juli.

Namnet, som blei danna i mellomalderen, var lenge eit typisk kallenamn i England. Etter kvar blei det også brukt som døypenamn, særleg i USA. På 1880-talet fekk rundt 0,30 % av nyfødde gutar i USA namnet Jim. Bruken hadde også toppar rundt 1945 og 1960.

I kulturen er namnet mellom anna kjend frå romanen Lord Jim av Joseph Conrad, og i barnebøkene om Jim Knapp av Michael Ende.

Namneberarar 
 Jim Reeves (1923–1964), amerikansk countryartist 
 Jim Jones (1931–1978), amerikansk sektleiar
 Jim Ford (1941–2007), amerikansk songar
 Jim Rogers (f. 1942), amerikansk finansmann
 Jim Keltner (f. 1942), amerikansk trommeslagar
 Jim Bengston (f. 1942), norsk-amerikansk fotograf
 Jim Morrison (1943–1971), amerikansk songar
 Jim Messina (f. 1947), amerikansk gitarist
 Jim Beaver (f. 1950), amerikansk skodespelar
 Jim Jarmusch (f. 1953), amerikansk filmregissør
 Jim Lauderdale (f. 1957), amerikansk countryartist
 Jim Carrey (f. 1962), kanadisk skodespelar
 Jim Svenøy (f. 1972), norsk friidrettsutøvar
 Jim Verraros (f. 1983), amerikansk artist

Kjelder 
 behindthename.com

Mannsnamn
Kortnamn
Engelske førenamn
Leiv Mjeldheim

Leiv Mjeldheim () var ein norsk historikar. Han vart magister i statsvitskap i 1953, og arbeidde som utanriksmedarbeidar i Bergens Tidende mellom 1956-66. Universitetslektor ved Universitetet i Bergen 1966, og professor same stad 1975–96. Fagområdet hans var særskilt norsk politisk historie og partitilhøve.

Mjeldheims viktigaste verk som historikar var to store band om Venstres historie frå etableringa til 1940 – ”Folkerørsla som vart parti. Venstre få 1980-åra til 1905” og ”Den gylne mellomvegen. Tema frå Venstres historie 1905 – 1940”. Han skreiv også ein studie av partiet under valskipnaden av 1905/06: ”Parti og rørsle. Ein studie av Venstre i landkrinsane 1906-1918.” Boka er detaljrik og veldokumentert med grunnlag i kjelder frå ei rekkje arkiv, både lokalt og nasjonalt.

Mjeldheim skreiv lokalhistoriske studiar og leidde arbeidet i Arna bygdeboknemd.

Mjeldheim var dessutan forfattar og medforfattar til fleire lærebøker i samfunnsfag og politikk.

Utvalde verk 
 Ministeriet Konow 1910–12. Ein studie i parlamentarisme og partipolitikk (1955)
 Politiske prosessar og institusjonar (1969)
 Det politiske system (1971) 
 Parti og rørsle (1978)
 Folkerørsla som vart parti. Venstre frå 1880-åra til 1905 (1984)
 Den gylne mellomvegen (2006)

Bakgrunnsstoff 
 Minneord om Leiv Mjeldheim i På Høyden, 20.10.2011

Kjelder 

Norske historikarar
Norske statsvitarar
Folk frå Bergen
Medlemmar av Det Norske Videnskaps-Akademi
Norsk kulturråds ærespris

Norsk kulturråds ærespris vert årleg utdelt av Norsk kulturråd til ein person som har «gjort ein innsats av vesentleg tyding for norsk kunst- og kulturliv». Prisen vert tildelt, utan forutgåande nominasjon eller sakshandsaming, av rådsmedlemene («styret») i lukka møte. Det vert tradisjonelt ikkje gjeve noka grunngjeving for tildelinga.

Prisen består av eit pengebeløp (ifylgje nettsidene til Norsk kulturråd pålydande 500 000 kroner). I høve 30-årsjubiléet til Norsk kulturråd i desember 1994 vart det etablert ein ny praksis med ein ærespris-statuett; ei bronseløve formgjeven av bilethoggaren Elena Engelsen.

Prisvinnarar 

 1968 – Frits von der Lippe, den fyrste sjefen i Riksteateret
 1969 – Hans Peter L'Orange, professor i klassisk arkeologi
 1970 – Alf Prøysen, forfattar og artist
 1971 – Alf Rolfsen, målar
 1972 – Klaus Egge, komponist
 1973 – Hans Heiberg, forfattar, dåverande leiar i Den norske Forfatterforening og sjef for NRK Radioteatret
 1974 – Hans J. Henriksen, samisk språkforkjempar
 1975 – Ingeborg Refling Hagen, forfattar og kulturarbeidar gjennom Suttung-rørsla
 1976 – Sigbjørn Bernhoft Osa, folkemusikkutøvar og -formidlar
 1977 – Ella Hval, skodespelar og organisasjonsleiar
 1978 – Olav Dalgard, filmregissør og -kritikar
 1979 – Harald Sæverud, komponist
 1980 – Sonja Hagemann, barnelitteraturhistorikar
 1981 – Erling Stordahl, handikapidrettspionér
 1982 – Halldis Moren Vesaas, forfattar og kulturarbeidar
 1983 – Sigmund Skard, professor og bakmann i nynorsk organisasjonsarbeid
 1984 – Helge Sivertsen, tidlegare kyrkje- og undervisningsminister
 1985 – Lars Brandstrup, gallerigründar
 1986 – Helge Ingstad, forfattar, polarhistorikar, eventyrar
 1987 – Nils Johan Rud, forfattar, mentor, redaktør av Arbeidermagasinet
 1988 – Arne Skouen, filmregissør
 1989 – Espen Skjønberg, skodespelar
 1990 – Arne Nordheim, komponist
 1991 – Synnøve Anker Aurdal, tekstilkunstnar
 1992 – Iver Jåks, biletkunstnar
 1993 – Erik Bye, journalist, forfattar, artist
 1994 – Anne-Cath. Vestly, barnebokforfattar
 1995 – Ole Henrik Moe, museumsdirektør, pianist
 1996 – Arve Tellefsen, fiolinist
 1997 – Liv Ullmann, skodespelar, regissør
 1998 – Sverre Fehn, arkitekt
 1999 – Finn Carling, forfattar
 2000 – Anne Brown, songar
 2001 – Kjartan Slettemark, biletkunstnar
 2002 – Edith Roger, regissør
 2003 – Jon Fosse, forfattar, dramatikar
 2004 – Jan Garbarek, jazzsaksofonist, komponist
 2005 – Agnes Buen Garnås, folkemusikar
 2006 – Bruno Oldani, grafisk designer
 2007 – Jon Eikemo, skodespelar
 2008 – Solveig Kringlebotn, songar
 2009 – Mari Boine, songar
 2010 – Tor Åge Bringsværd, forfattar
 2011 – Inger Sitter, biletkunstnar
 2012 – Soon-Mi Chung og Stephan Barratt-Due, musikarar og musikkpedagogar
 2013 – Anne Borg, ballettsjef
 2014 – Jan Erik Vold, lyrikar, omsetjar, formidlar og samfunnsdebattant.

Kjelder 

 Denne artikkelen byggjer på «Norsk kulturråds ærespris» frå , den 25. juli 2009.
 Store Norske Leksikon om Norsk kulturråd
 Norsk kulturråd sine nettsider om prisen

Fotnote 

Norske kulturprisar
Skipingar i 1968
Fredrik Scheel

Andreas Fredrik Grøn Scheel () var ein norsk historikar og statsarkivar frå Kristiania. Han var son av høgsterettsassessor Anton Vilhelm Rosing Scheel og Dorothea Margrethe Grøn. 

Fredrik Scheel tok studenteksamen i 1904 og vart cand. philol. i 1909. Som historikar arbeida han særleg med tre fagfelt. Han skreiv hovudfagsoppgåva si om "Orknøerne og Hjaltland i pantsættelsestiden 1468-1667", (trykt i NHT 1911), og interessa for dei gamle norske "bilanda" heldt seg, og i tida like før han døydde heldt han på med det færøyiske lagtings historie. Han var interessert i rettshistorie, og tok doktorgraden i 1924 på ei avhandling om "Lagmann og skriver", om endringane ved overgangen frå Mellomalderen til den nyare tid. Fredrik Scheel stod sentralt i arbeidet med den norske Sjøfartshistoria, og skreiv "Fra Napoleonskrigen til navigationsaktens ophævelse", og var redaktør for Arendals historie.

Fredrik Scheel var lærar 1910-1912, vart amanuensis ved Riksarkivet i 1915, og vart utnemnd til stiftsarkivar (statsarkivar) då Statsarkivet i Hamar vart oppretta i 1917. Han vart utnemnd til statsarkivar i Oslo i 1922. Dagboka hans frå tida som statsarkivar i Hamar vart publisert då arkivet markerte 70-årsjubileum i 1987.

Fredrik Scheel utmerka seg som ein svært arbeidssam, produktiv, allsidig og særdeles hjelpsam arkivmann. Han arbeida med fleire kjeldeutgåver, og var utgjevar av 3. rekke av Norske Herredags Dombøger.

Publikasjonar 
 Orknøerne og Hjaltland i pantsættelsestiden 1468-1667, hovudfagsoppgåve 1909, trykt NHT 1911.
 Regnskap over skibsskatten aar 1563 / utgit og forsynet med indledning og anmerkninger av Alexander Bugge og Fredrik Scheel, 1917.
 Liste over dem som betalte leding i Trondhjems by i aaret 1548 : efter Kristofer Galles register / utgit og forsynet med indledning og anmerkninger av Alexander Bugge og Fredrik Scheel, 1917.
 Lagmann og skriver : rettsliv i Norge i det 16de og 17de århundre, doktoravhandling, 1923.
 Arendal fra fortid til nutid : utgit ved byens 200-aars jubileum som kjøbstad 7. mai 1923, Fredrik Scheel redaktør, 1923.
 Afsigtsbog for 1637 / ved Fr. Scheel, 1932.
 Afsigtsbog for 1641 / ved Fr. Scheel, 1932.
 Norges og de andre nordiske rikers historie : lærebok for gymnasiet, ved Fredrik Scheel og Fredrik Chr. Wildhagen, 1932. 
 Statsarkivar Fredrik Scheels dagbok : 23.7.1917-22.10.1921, 1987.

Norske statsarkivarar
Norske historikarar
Folk frå Oslo
Ullmyrklegg

Ullmyrklegg (Pedicularis dasyantha) er ein plante i snylterotfamilien. Plantane i myrkleggslekta er to- eller fleirårige halvparasittar som snyltar på andre plantar,

Utsjånad 
Planten vert 5-20 cm høg, med tjukke, gule rotgreiner. Stengelen er stiv og tett ullhåra. Blomsterkrona er raudfiolett.

Utbreiing 
Ullmyrklegg er vanleg på vestkysten av Svalbard, elles veks han på Novaja Semlja og i Nord-Ural, helst på rabbar og tørr tundra.

Kjelder 
 Johannes Lid Norsk flora Det Norske Samlaget 2005 ISBN 82-521-6029-8
 Olav Gjærevoll and Olaf I. Rønning 1980: Flowers f Svalbard ISBN 82-00-05398-9
 Botanisk museum 

Snylterotfamilien
Arktisk flora
Arktisløvetann

Arktisløvetann (Taraxacum arcticum) er ein plante i løvetannslekta.

Utsjånad 
Planten er 5–10 cm høg med kvite eller svakt gule blomstrar. Blada er djupt flika. Han skil seg frå polarløvetann, som også veks på Svalbard, ved at sistnemnde alltid har kraftig gule blomstrar og store blad i rosetten.

Utbreiing 
Arktisløvetann veks på frodige stader over heile Svalbard, men han er rekna som sjeldan. Elles veks han på stader med tørr tundra, i fuglefjell og på elveøyrer i arktiske område nord i Europa og Asia.

Kjelder 

 Johannes Lid: Norsk flora Det Norske Samlaget 2005 ISBN 82-521-6029-8
 Olav Gjærevoll og Olaf I. Rønning 1980: Flowers of Svalbard ISBN 82-00-05398-9
 Botanisk museum 

Korgplantefamilien
Tundra
Plantar på Svalbard
Raggmure

Raggmure (Potentilla hyparctica) er ein fleirårig plante i mureslekta i Rosefamilien.

Utsjånad 
Planten er nokre cm høg og dannar tette tuver med gule blomstar med fem kronblad. Rosettblada er trekopla og spreidd håra på undersida.

Utbreiing 
Raggmure veks på fuktige stader der snøen ligg lenge, og er vanleg over heile Svalbard. Elles veks han sirkumpolært.

Kjelder 
 Johannes Lid Norsk flora Det Norske Samlaget 2005 ISBN 82-521-6029-8
 Olav Gjærevoll and Olaf I. Rønning 1980: Flowers f Svalbard ISBN 82-00-05398-9
 Botanisk museum

Bakgrunnsstoff

Rosefamilien
Anna

Anna er eit kvinnenamn danna som ei gresk og latinsk avleiing av det hebraiske Hannah, som tyder 'gunst' eller 'nåde'. Ein annan, særleg spansk skrivemåte for namnet er Ana.

Anna har namnedag den 26. juli i Noreg og den 9. desember i Sverige. Både Anna og Ana er palindrom.

Tilknytingar 
Namnet er knytt til kristendommen. Tradisjonar fortel av mor til Jomfru Maria heitte Anna, sjølv om dette ikkje er nemnd i Bibelen. Ei kvinne kjend som profeten Anna er derimot nemnd éin stad i Nytestamentet.

Bruk 
Anna er utbreidd som namn i Belgia, Danmark, Finland, Hellas (Άννα), Italia, Island, Latvia, Polen, Russland (Анна), Sverige, Tsjekkia og Ungarn.

Namnet Anna har vore kjend i Noreg sidan 1300-talet, og var i vanleg bruk om lag frå byrjinga av 1500-talet. I nyare tid har Anna vore mellom dei mest brukte døypenamna på jenter i Noreg frå statistikken byrjar rundt 1880, og rundt 8 % av nyfødde jenter fekk namnet, før bruken sokk til under 2 % rundt 1925. Han tok seg opp att frå rundt 1995.

Bruk i kulturen 
Anna Karenina er ein kjend roman av Leo Tolstoj.

Namneberarar 
 Anne av Bretagne (1477-1514)
 Anna av Austerrike (1601-1666), fransk dronning
 Anna Colbjørnsdatter (1667-1736), norsk kvinne knytt til slaget på Norderhov
 Anna Petrovna (1708-1728), russisk adeleg
 Anna Georgine Rogstad (1854-1938), fyrste kvinnelege stortingsrepresentant
 Anna Ancher (1859-1935), dansk kunstmålar
 Anna Welle Grue (1862-1944), norsk målkvinne
 Anna Haava (1864-1957), estisk lyrikar
 Anna Pavlova (1881-1931), russisk ballettdansar
 Anna Eleanor Roosevelt, (1884-1962), USA-amerikansk politikar og førstedame
 Anna Akhmatova (1889-1966), russisk diktar
 Anna Elisabeth Westerlund (1907-1995), norsk klårsynt
 Anna Magnani (1908-1973), italiensk skodespelar
 Anna Skeide (1910-1980), norsk lyrikar
 Anna Mae Bullock (f. 1939), USA-amerikansk artist kjend som Tina Turner
 Anna Lindh (1957-2003), svensk politikar
 Anna Politkovskaja (1958-2006), russisk journalist
 Anna Dorothea Riseng Skappel (f. 1962), norsk programleiar kjend som Dorthe Skappel.
 Anna Nicole Smith (1967-2007), USA-amerikansk modell
 Anna Gavalda (f. 1970), fransk forfattar
 Ana Ortíz (f. 1971), USA-amerikansk artist
 Anna Anka (f. 1971), polskfødd skodespelar og modell
 Anna Carin Zidek (f. 1973), svensk skiskyttar
 Anna Bache-Wiig (f. 1975), norsk forfattar og skodespelar
 Anna Lovisa Johnsson (f. 1977), svensk artist også kjend som Ana Johnsson, berre Ana eller Iza
 Anna Bogalij-Titovets (f. 1979), russisk skiskyttar
 Anna Kournikova (f. 1981), russisk tennisspelar
 Anna-Kristin Ljunggren (f. 1984), stortingsrepresentant
 Ana Ivanović (f. 1987), serbisk tennisspelar
 Anna Rossinelli (f. 1987), sveitsisk Eurovision-deltakar

Menn 
 Kong Anna eller Ana av East Anglia

Kjelder 

 Denne artikkelen bygger på «Anna» frå , den 25. juli 2009. 
 

Kvinnenamn
Førenamn av gresk opphav
Førenamn av latinsk opphav
Førenamn av hebraisk opphav
Namn knytte til Bibelen
Namn knytte til kristendommen
Polarsoleie

Polarsoleie ( Ranunculus sulphureus ) er ein fleirårig plante i soleiefamilien.

Utsjånad 
Planten har tjukke og kjøttfulle blad med kileforma grunn. Blada er håra på undersida. Blomeblada er tett brunhåra, honningblada er glinsande gule

Utbreiing 
Polarsoleie veks spreidd lengst nord på fastlandet i Noreg, og er utbreidd over heile Svalbard.

Kjelder: 
 Johannes Lid Norsk flora Det Norske Samlaget 2005 ISBN 82-521-6029-8
 Olav Gjærevoll and Olaf I. Rønning 1980: Flowers f Svalbard ISBN 82-00-05398-9
 Botanisk museum 

Soleiefamilien
Verft

Verft, eller verv, er industriføretak som byggjer eller reparerer skip. Dei første kjende skipsverfta vart tufta i India for meir enn 4000 år sidan.

Inntil den industrielle revolusjonen bygde skipsverft skip med tre som byggjemateriale, men frå 1800-talet nytta ein støtt meir jern og stål.

I dag finn ein dei leiande skipsverfta for kommersielle skip i Asia, men den er enno ei rekkje større og mindre verft i Europa og USA. Desse byggjer gjerne marinefartøy og spesialiserte fartøy. I Noreg er verftsindustrien i dag sterkt engasjert med arbeid for oljeindustrien.

Norske verft ordna etter omsetnad
MOS Technology 6502

MOS Technology 6502 er ein 8-bits mikroprossesor skapa i 1975 av ingeniørane Chuck Peddle og Bill Mensch for MOS Technology. Då den vart lansert, kosta den betydeleg mindre enn konkurrerande alternativ som Intel 8080 og Motorola 6800. Likevell var den fullt kompatibel med konkurrentane. Saman med Zilog Z80 la 6502 grunnlaget for heimedatamaskin-bylgja på åttitalet.

Historie 
MOS Technology 6502 var i hovudsak utvikla av det same laget som utvikla Motorola 6800. Etter å ha sagt opp stillingane sine hjå Motorola, byrja utviklarane å sjå etter andre produsentar og fann MOS Technology. Her utvikla dei først MOS Technology 6501. Ettersom denne prosessoren var designmessig lik konkurrenten M6800, kunne prosessoren nytta dei same hovudkorta. Dette fekk Motorola til å sjå raudt og MOS Technology måtte gå tilbake til teikneborded. Resultatet vart at MOS Technology utvikla 6502, en prosessor som designmessig var forskjellig, men elles lik 6501.

Mikroprosessorar
MOS Technology
Skipingar i 1975
Mike Love

Michael Edward «Mike» Love () er ein amerikansk songar og låtskrivar i The Beach Boys. Han var med å starte opp bandet i lag med syskenborna sine Brian, Carl og Dennis Wilson, og venen deira Al Jardine.

The Beach Boys 
Sjølv om han spelte noko saksofon dei første åra, var Mike Love hovudsakleg solosongaren og frontmann i lag med Brian Wilson. Love song solovokal på mange av dei største hittane til The Beach Boys, som «Surfin' Safari», «Surfin' USA», «Little Deuce Coupe», «Be True to Your School», «Fun, Fun, Fun», «Little Saint Nick», «I Get Around», «When I Grow Up (To Be a Man)» og «California Girls». Rolla hans som vokalist var etter kvart mindre då stemmene til dei andre medlemmene vart meir tydlege, men han var likevel ein av dei lettast gjenkjennelege vokalistane i bandet med den noko nasale stemma si. 

Love skreiv eller var med å på skrive mange av tekstane til dei tidlege Beach Boys-songane, hovudsakleg om tema som surfing eller kjærleik. Gjennom karrieren heldt han fram som låtskrivar og skreiv òg nokre songar heilt på eiga hand. 

Etter kvart som Brian Wilson slutta å turnere i lag med resten av bandet tok Carl Wilson først over leiinga i bandet. Utover 70-åra tok derimot Mike Love meir og meir over bandet. 
Seint i 1990-åra gjekk Brian Wilson til rettssak for å få retten til namnet The Beach Boys og opphavsrettane til songane deira. Wilson tapte retten han ønskte, men fekk $25 millionar i erstatning.

Solokarriere 
Fleire gonger har Love òg prøvd å starte ei karriere utanfor the Beacy Boys. Han spelte inn to soloalbum i 1970-åra, men ingen av desse kom ut. I 1981 kom soloalbumet Looking Back With Love. Det bestod hovudsakleg av coverversjonar og albumet slo ikkje an verken kommersielt eller hos kritikarane.

Kjelder 
 Denne artikkelen bygger på «Mike Love» frå , den 25. juli 2009.

Bakgrunnsstoff 
 Mike Love Fan Club 
 Beach Boys Band - den noverande utgåva

USA-amerikanske songarar
USA-amerikanske låtskrivarar
The Beach Boys
Folk frå Los Angeles
Maywood i Illinois

Maywood er ein by i det nordaustre Illinois, USA. Den er òg ein forstad omkring 16,9 km frå Chicago. Ved folketeljinga i 2000 hadde Maywood eit totalt innbyggjartal på 26 987.

Historie 

Maywood vart grunnlagd i 1869.

Kjende folk frå Maywood

Biletkunstnarar og arkitektar 

 Walter Burley Griffin

Idrett 

 Jim Brewer
 Shannon Brown

Kultur og vitskap 

 Eugene Cernan

Skodespelarar 

 Dennis Franz

Musikarar 

 John Prine

Andre 

 Fred Hampton

Bakgrunnsstoff 
 Village of Maywood

Byar i Illinois
Busetnader grunnlagde i 1859
Ane

Ane er eit personnamn som kan ha fleire ulike opphav. Som kvinnenamn kan det vera ei dansk diminutivsavleiing av Anne, eller ei kortform av namn som endar på -ane, som Kristiane. Ane kan også vera eit frisisk kortform av namn med førsteledd frå germansk arn-.

Nærskylde kvinnenamn er Anette, Anita, Anja, Ann, Annie og Anniken. Arne er eit nærskyld mannsnamn.

Bruk 
Ane er eit svært vanleg namn på Grønland.

Ane var eit vanleg namn i Noreg på 1700- og 1800-talet. Namnet var også mykje brukt for nyfødde jenter på 1980- og 1990-talet.

Namneberarar 
 Ane Borgen (f. 1938), norsk forfattar
 Ane Dahl Torp (f. 1975), norsk skodespelar
 Ane Brun (f. 1976), norsk musikar
 Ane Hansdatter Kismul (f. 1980), norsk rådgjevar og naturvernar

Sjå og 
 Aneby, svensk kommune
 Anestølen, seter i Sogndal kommune, knytt til «Å jeg vet en seter» av Margrethe Munthe

Kjelder 

 
 behindthename.com
 Denne artikkelen bygger på «Ane (navn)» frå , den 25. juli 2009. 
 

Kvinnenamn
Mannsnamn
Tvikjønna namn
Kortnamn
Danske førenamn
Frisiske førenamn
Rita

Rita er eit kvinnenamn danna som ei kortform av ulike namn. 

Namnet er særleg kjend frå italiensk, og kan vera kort for namn som endar på -rita, til dømes Margarita eller Marita. 

Rita namnedag den 27. juli i Noreg, den 6. mai i Sverige og den 17. februar i Finland. Varianten Riitta har finsk namnedag den 1. februar.

Bruk 

Rita var mykje brukt i USA på 1900-talet, særleg rundt 1930, då over 0,45 % av nyfødde jenter fekk namnet. Bruken gjekk nedover frå slutten av 1940-talet.

Rita var blant dei mest brukte namna for norske jenter fødde først på 1960-talet. 
I 2009 var det 6 539 kvinner i Noreg som heitte Rita.

Namneberarar 
 Rita Levi-Montalcini (f. 1909), italiensk medisinar og nobelprisvinnar
 Rita Hayworth (1918–1987), amerikansk skodespelar
 Rita Streich (1920-1987), tysk songar
 Rita Moreno (f. 1931), puertoricansk skodespelar
 Rita Hunter (1933-2001), britisk songar 
 Rita Tushingham (f. 1940), britisk skodespelar
 Rita Pavone (f. 1945), italiensk songar
 Rita Marley (f. 1946), jamaicansk songar, opphavleg Alva Rita Anderson
 Rita Dove (f. 1952), amerikansk diktar
 Rita Ottervik (f. 1966), norsk politikar

Annan bruk 
 Asteroiden 1180 Rita
 Ekstremvêret Rita som ramma Noreg i desember 2007

Kjelder 
 

 behindthename.com

Kvinnenamn
Kortnamn
Arn

Arn kan vera mannsnamn, slektsnamn eller namnedel i ei rekkje namn av germansk opphav.

Arn kjem frå protogermansk *arnuz, 'ørn'. Den gammalnorske namneforma var Arni eller Árni. Mannsnamna Arne, Are, Ari og Ane er avleidde kortformer.

Arn- finst som namneledd i mannsnamna Arnar, Arnbjørn, Arnfinn, Arnljot, Arnold, Arnulf og Ørnulf, og i kvinnenamna Annbjørg, Annfrid, Arnfrid og Arnhild.

Ein finn også namnet i ætta kjend som Arnungane.

I nyare tid er namnet best kjend frå bøkene og filmane om Arn Magnusson, opphavleg av Jan Guillou.

Namneberarar

Førenamn
Arn Anderson (f. 1958), amerikansk fribrytar, opphavleg Martin Anthony Lunde

Etternamn
Edward Ferdinand Arn (1906–1998), guvernør av Kansas
Gréta Arn (f. 1979), ungarsk tennisspelar

Kjelder
Spørjekassa om namn

Namn knytte til fuglar
Førenamn av norrønt opphav
Førenamn av gammalhøgtysk opphav